hu en en hu sk hu hu hu hu de en sk hu hu hu hu de hu hu hu hu hu hu en hu hu hu hu hu hu hu hu hu hu hu en hu hu hu hu hu en hu hu hu hu en sk hu hu hu de hu hu uk hu hu en sk hu en hu hu en sk hu hu fr hu
Babos Tímea: „Nekem minden győzelem ugyanazt az élményt adja” - Hamu és Gyémánt
babos tímea tenisz teniszező sport 2020 hamu és gyémánt magazin australian open roland garros interjú győzelem siker sikersztori ember
A Hamu és Gyémánt magazin téli lapszámába rendhagyó időkapszulát készítettünk a 2020-as évről öt közéleti szereplő segítéségével. Emellett a számukra aktuálisan fontos kérdésekről és a jövőről is kérdeztük őket. Babos Tímea teniszezővel kihívásokról, győzelmekről és a kényszerpihenő pozitívumairól beszélgettünk.
Jól indult számotokra a tavalyi év: 2018 után ismét megnyertétek párosban az Australian Opent.
Az Australian Openen a korábbi években is jól szerepeltünk, és tavaly szerencsére elég sima menet volt a dobogóig. Nagyon örülök, hogy így kezdtük az évet, és bízom benne, hogy ez idén februárban sem lesz másképp az Australian Openen. A háttérben azonban voltak nehézségek: amikor már ott voltunk Ausztráliában, akkor is volt rá esély, hogy törlik a versenyt – akkor még nem a COVID, hanem az ausztrál bozóttüzek miatt. Két napon keresztül akkora füst volt többek közt Melbourne-ben is, hogy ki sem jöhettünk a szobánkból. Hihetetlen visszagondolni, hogy ez lassan egy évvel ezelőtt volt: akkor csak hallgattuk a híreket a koronavírusról, de még normál meccseket tudtunk játszani, nézők előtt.
Csak pár hét telt ezután, és Magyarországon is megjelent a koronavírus-járvány, és nálunk is korlátozó intézkedéseket vezettek be. A tavaly tavaszi karantén során a teniszezést is szüneteltetned kellett egy időre.
Nagyon furcsa időszak volt ez számomra: öt hétig egyáltalán nem teniszeztem, és nem is hiányzott annyira, mint ahogy előtte gondoltam. Természetesen a sport tavasszal is jelen volt az életemben, de ki tudtam próbálni új sportágakat, boxoltam, sokat jártam az erdőbe futni, biciklizni. Utána pedig szépen-lassan visszarázódtam a normál kerékvágásba: először csak heti háromszor kezdtem el teniszezni, utána pedig, amikor már láttuk, hogy mikor kezdődhetnek el újra a versenyek, ismét teljesen az edzések kerültek fókuszba. Ha komoly felkészülésről van szó, akkor ez napi 8-10 óra munkát jelent.
Az egyéb sportokon túl mire tudtad még használni a kényszerpihenőt?
Elég sok minden érdekel, szeretek utánaolvasni, utánajárni dolgoknak. A teniszen kívül tavaly mással is tudtam foglalkozni: több időm volt magamra, anyukám segítségével rendbe tettük a lakásomat, és végre nem táskából, hanem a ruhásszekrényemből éltem. Sok értékes időt töltöttem a családommal, volt energiám elmenni bevásárolni és főzni otthon. Ezenkívül javítgattam a franciámon, amit továbbra is folytatok. Büszke vagyok rá, hogy a Roland Garroson franciául is meg tudtam szólalni – vegyesen franciául, angolul és magyarul mondtam el a beszédemet a győzelmünk után.
A US Openről a partnered, Kristina Mladenivic koronavírusos kontaktja miatt zártak ki titeket. Milyen érzés volt ezután, hogy a következő Grand Slamet, a Roland Garrost meg tudtátok nyerni?
Nekem általában minden nagy győzelem ugyanazt az élményt adja. Ami a Roland Garroson más volt, hogy mivel a US Openen igazságtalan módon zártak ki minket, ezért olyan mentális hátrányból indítottuk a versenyt, ami nálunk nagyon ritkán fordul elő. Az, hogy ilyen körülmények közt is tudtunk nyerni a Roland Garroson, és megvédtük a címünket, a ráadás volt, ami még inkább megszépítette ezt a győzelmet. Egyébként nagyon más verseny volt, mint amihez korábban hozzászokhattunk: ez volt az első Grand Slam-torna, amit úgy nyertünk meg, hogy nem voltak nézők a meccseken.
Mennyire nehezítik meg a versenyt az üres lelátók?
Máskor 10-20-30 ezer ember előtt játszunk, most a Roland Garroson hivatalosan 1500 ember lehetett a nézőtéren. Nagyon nehéz feldolgozni a sportolóknak, hogy csökkentett nézőszámmal futnak a versenyek, de most ehhez kell hozzászokni. Ugyanúgy mindenki napról napra jobb akar lenni, egyszerűen csak másból kell erőt meríteni. Ha pedig megvan a cél, és szeretnéd elérni, akkor el kell fogadni az új szabályokat.
Mik a terveid 2021-re?
Az Australian Open február elején kezdődik, január közepére kell kiérnünk Melbourne-be, ahol két hét karantén vár ránk – ami nem lesz egyszerű a felkészülési időszakot követően. Remélem, hogy Ausztráliában, az első idei Grand Slamen is jól teljesítünk majd, és azt is, hogy utána az élet lassacskán visszaáll majd a normál kerékvágásba.
Kihívásokról és sikerekről, a lét elviselhetetlen nehézségéről és könnyűségéről, a törékeny egyensúly megtalálásáról beszélgettünk öt ismert közéleti szereplővel az évzárás és az évkezdés apropójából. Babos Tímea, Jókuti András, Ott Anna, Szalóki Ági és Zacher Gábor a számukra legfontosabb tárgyakat helyezték el rendhagyó időkapszulánkban.
Babos Tímea számára 2020-ban az öt legfontosabb tárgy egy karkötő, egy ajándék képkeret, a teniszütője, a lakáskulcsa és a fürdőruhája volt. Hogy miért? A tárgyakhoz kapcsolódó történeteket és a teljes képet megtalálod a Hamu és Gyémánt magazin aktuális lapszámában.
A magazin megvásárolható a kiemelt újságárusoknál, illetve megrendelhető és előfizethető közvetlenül a kiadótól és digitális változatban is beszerezhető.
babos tímea tenisz teniszező sport 2020 hamu és gyémánt magazin australian open roland garros interjú győzelem siker sikersztori ember
Related Articles From Your Site
Kihagyhatatlan cikkek a Hamu és Gyémánt téli számából - Hamu és ... ›
Werkvideón is megmutatjuk, hogy zajlott a fotózás - Hamu és Gyémánt ›
Így fotóztuk Fucsovics Mártont a magazin címlapjára - Hamu és ... ›
A nap idézete Babos Tímeától - Hamu és Gyémánt ›
Related Articles Around the Web
Exkluzív interjú a Digi Sporton – Babos Tímea ›
Interjú Babos Tímea, háromszoros páros világbajnok teniszezővel ... ›
Babos Tímea: Különösen édes számunkra ez a győzelem ›
Még nincs vége: több élelmiszer is drágul októbertől
Az ősz legnagyobb sztárja: mézes cékla
Szakértők szerint ezt a 4 dolgot kell betartanunk az igazi megtalálásához
6 udvariasnak tűnő, de valójában kellemetlen szokás a baráti vacsoraesteken
Kádár-kori retro:  így rendeztük be a lakásokat a '80-as években